CELEX: 62018TN0414
Language: ro
Date: 2018-07-05 00:00:00
Title: Cauza T-414/18: Acțiune introdusă la 5 iulie 2018 – Hypo Vorarlberg Bank/SRB

27.8.2018   
            
            
               RO
            
            
               Jurnalul Oficial al Uniunii Europene
            
            
               C 301/42
            
         
      Acțiune introdusă la 5 iulie 2018 – Hypo Vorarlberg Bank/SRB
      (Cauza T-414/18)
      (2018/C 301/57)
      Limba de procedură: germana
      
         Părțile
      
      
         Reclamantă: Hypo Vorarlberg Bank AG (Bregenz, Austria) (reprezentant: G. Eisenberger, Rechtsanwalt)
      
         Pârâtă: Comitetul unic de rezoluție (SRB)
      
         Concluziile
      
      Reclamanta solicită Tribunalului:
      
                  —
               
               
                  anularea deciziei Comitetului unic de rezoluție din 12 aprilie 2018 privind calculul contribuțiilor ex ante pentru 2018 la Fondul unic de rezoluție (SRB/ES/SRF/2018/03) („Decision of the Single Resolution Board of 12 April 2018 on the calculation of the 2018 ex ante contributions to the Single Resolution Fund (SRB/ES/SRF/2018/03)”), inclusiv a anexei la acesta, și, în orice caz, în măsura în care această decizie, inclusiv anexa la aceasta, vizează contribuția care trebuie plătită de reclamantă și
               
            
                  —
               
               
                  obligarea Comitetului unic de rezoluție la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă următoarele motive.
      
                  1.
               
               
                  Încălcarea normelor fundamentale de procedură ca urmare a unei notificări incomplete a deciziei atacate.
               
            
                  2.
               
               
                  Încălcarea normelor fundamentale de procedură ca urmare a motivării insuficiente în decizia atacată.
               
            
                  3.
               
               
                  Încălcarea normelor fundamentale de procedură ca urmare a lipsei unei audieri și a nerespectării dreptului de a fi ascultat.
               
            
                  4.
               
               
                  Nelegalitatea Regulamentului delegat (UE) 2015/63 al Comisiei (1), în calitate de temei al deciziei contestate.
                  În contextul celui de al patrulea motiv, reclamanta susține că articolele 4-7 și 9, precum și anexa I la Regulamentul delegat 2015/63 – pe care se întemeiază decizia atacată – creează un sistem netransparent de stabilire a contribuțiilor, care este contrar articolelor 16, 17 și 47 din Carta drepturilor fundamentale a Uniunii Europene („carta”) și potrivit căruia respectarea articolelor 20 și 21 din cartă și respectarea principiilor proporționalității și certitudinii juridice nu sunt asigurate.
               
            
         (1)  Regulamentul delegat (UE) 2015/63 al Comisiei din 21 octombrie 2014 de completare a Directivei 2014/59/UE a Parlamentului European și a Consiliului în ceea ce privește contribuțiile ex ante la mecanismele de finanțare a rezoluției (ABl. 2015, L 11, S. 44).